આમ તો પોલીસની છાપ લોકોને ડંડા મારીને સીધા રાખવાની છે. આ વાત સૌ કોઈ જાણે છે, પરંતુ ક્યારેક ક્યારેક પોલીસનું માનવીય પાસું પણ જોવા મળતું હોય છે. તાજેતરમાં પોલીસની માનવતા રાજકોટમાં જોવા મળી હતી. રાજકોટના એક પોલીસ જવાનનો વીડિયો વાઇરલ થઇ રહ્યો છે. આ વીડિયોમાં તે જવાન એક ગલૂડિયાનો જીવ બચાવવા, તેને કુવામાંથી બહાર લાવવા માટે જહેમત કરી રહ્યો છે. ઘટના એવી હતી કે, રાજકોટના યુનિવર્સિટી વિસ્તારમાં આવેલા ખુલ્લા કૂવામાં એક ગલૂડિયું પડી ગયુ હતું અને તે બહાર આવવા માટે ઉહંકારા ભરતું હતું. પીડાને લીધે કણસી પણ રહ્યું હતુ.